ضلع ایبٹ آباد

ضلع ایبٹ آباد پاکستان کے صوبہ خیبر پختونخوا کا ایک ضلع ہے جو 1853ء میں قائم ہوا۔ مردم شماری پاکستان 2023ء کے مطابق ضلع ایبٹ آباد کی آبادی 1,397,587 افراد پر مشتمل ہے۔

 علم آبادیات 
زبانیں

مردم شماری پاکستان 2023ء کے مطابق ضلع ایبٹ آباد کی آبادی تیرہ لاکھ ستانوے ہزار 1,397,587 افراد پر مشتمل ہے جن میں سے بارہ لاکھ اکیس ہزار 1,221,957 افراد ہندکو زبان بولتے ہیں۔ دوسری زبان پشتو بولنے والے افراد اکیاسی ہزار 81,731 ہیں، اس کے علاوہ اردو 42,734، کوہستانی 11,744، پنجابی 10,401، شینا 1,971، سرائیکی 1,722، کشمیری 1,080، سندھی 730، براہوی 521، بلوچی 269، بلتی 160، میواتی 14، کلاشہ 8 اور 22,545 افراد دیگر زبانیں بولتے ہیں۔

 تعلیمی ادارے 
ایبٹ آباد میں کئی مشہور اسکول اور تعلیمی ادارے ہیں۔ برطانوی دور حکومت میں قائم شدہ آرمی برن ہال کالج اور پاکستان ملٹری اکیڈمی کاکول ان میں اہم تعلیمی ادارے ہیں جو فوجی اور سول تعلیم کے لیے پاکستان میں شہرت رکھتے ہیں۔ پاكستان كے شہر كراچی كو جس طرح روشنيون كا شہر كہا جاتا ہے اسي طرح ايبٹ آباد كو بھی سكولون كا شہر كہا جاتاہے۔ تعليمي سرگرميون مين ہميشہ پيش پيش رہا۔ صوبہ خیبر پختونخوا كے ہر علاقے سے ہر سال سيكڑون بچے پڑھنے آتے ہیں۔

 سیر و تفریح 
ایبٹ آباد اپنے پرفضا مقامات کی وجہ سے پورے پاکستان میں مشہور ہے۔ مشہور قراقرم ہائی وے ایبٹ آباد ضلع کے مقام ہری پور سے شروع ہوتی ہے۔ سر سبز مقامات سے گھرے ہونے کی وجہ سے گرمیوں میں بھی موسم خوشگوار ہوتا ہے۔ ہنزہ، گلگت، سکردو جانے کے لیے ایبٹ آباد ایک جنکشن کا کام دیتا ہے۔
اہم تفریحی مقامات میں ایوبیہ شامل ہے۔ یہ علاقہ چار چھوٹی پہاڑیوں پر مشتمل ہے اور سابق صدر پاکستان جناب ایوب خان کے نام پر اس علاقے کانام ایوبیہ رکھا گیا۔ یہ علاقہ 26 کلومیٹر پر مشتمل ہے اور علاقے کی سیت کے لیے چیر لفٹ ہے جس سے علاقے کا نظارہ کیاجا سکتا ہے۔
ڈھنڈیانی، جس کا مطلب مقامی زبان میں سرد ہے ایک اہم تفریحی مقام ہے۔ پائن درختوں کے جھنڈ میں یہ ایک سطح مرتفع پر مشتمل پرفضا مقام ہے۔ سطح سمندر سے اس کی بلندی 2700 میٹر ہے۔ ایبٹ آباد شہر سے اس کی دوری 31 کلومیٹر ہے اور ایبٹ آباد سے آسانی کے ساتھ وہاں پہنچا جا سکتا ہے۔ شام کے وقت ایبٹ آباد شہر کی روشنیاں وہاں سے صاف دکھائی دیتی ہیں۔ مشرق کی طرف دریائے کنہار کے پرے کشمیر کی برفیلی پہاڑیاں نظر آتی ہیں۔
ايبٹ آباد شہر كے علاوہ اس كے گاؤن بھی صاف اور پرفضاء ہيں .ايبٹ آباد كے مشہور گاؤں ميں مالسہ جو ایک وادی نما خطہ ہے بہت خوبصورت ہے۔ ايك ستوڑہ گاؤں ہے ستوڑہ میں زیادہ تر کڑلال آباد ہیں۔ ایک گاؤں کنتھیالی ہے جو ایبٹ آباد سے تقریبًا 25 کلومیٹر کے فاصلے پر ہے اور یہاں ننانوے پرسنٹ لوگ قریشی ہیں۔ میرانجانی]] ضلع کا سب سے اونچا مقام ہے-

 مشاہیر 
 عبد الرؤف ہزاروی
 اخوانزادہ قاضی عصمت اللہ ہزاروی
 اخوانزادہ قاضی عبد الرحمن ہزاروی
 نسیم حسن اعوان

 تحصیلیں 
 تحصیل ایبٹ آباد
 تحصیل حویلیاں
 تحصیل شیروان
 مزید دیکھیے 
 رچھ بہن

 حوالہ جات 

زمرہ:ایبٹ آباد
زمرہ:پاکستان کے آباد مقامات
زمرہ:پاکستان کے پہاڑی مستقر
زمرہ:پاکستان کے میٹروپولیٹن علاقہ جات
زمرہ:خیبر پختونخوا کے آباد مقامات
زمرہ:خیبر پختونخوا کے اضلاع

زمرہ:کامنز زمرہ جس کا ربط ویکی ڈیٹا پر ہے

زمرہ:ضلع ایبٹ آباد